
SEAEMOIN. 


' '  Cum  gu  daingean  samhladh  firinneach  nam  briathar 
fallain,  a  chuala  tu,  uam-sa,  ann  an  creidimh  agus  ann  an 
gradh  a  tha  ann  an  losa  Criosd." — 2  Tim.  i,  13. 

"  "DEIATHEA  fallain "  tlia  ann  an  so  a 
ciallachadh  f  hirinnean  a  tli'  air  an  toirt 
seachad  tre  chainnt  a  tha,  gu  soillear,  a'  cur 
an  ceill  nan  cùis  a  th'ann  an  taisbeanadh-an- 
t-Soisgeil. 

Xa  "briathra"  sin  tha  "fallain."  Tha  iad 
a'  teachd  amach  air  an  ti  a  dh'  eisdeas  iad  le 
dùrachd,  le  cumhachd  spioradail  agus  deagh- 
bheusach  a  tha  slàinteach,  a  dh'  àraicheas  agus 
a  bheir  neart.  Buaireasan  coinnseis  tha  air  an 
cur  nan  tosd  's  air  an  gluasad  air  falbh  leotha. 
Tha  iad  foghainteach  chum  a  bhi  glanadh,  a' 
toirt  comhfhurtachd,  's  a  dheanamh  sòlasach 
a'  chridhe  fo  bhruaillean. 

C'àit  air  bhith   am  bheil  na  firinnean  sin, 


air  dlioibh  a  bhi  air  an  dòrtadh  asteach  leis  an 
Spiorad  Naomb,  air  eòlas  slàinteil  a  bhi  air  an 
gabhail  orra  's  air  am  faireachduinn,  tlia  iad  ag 
àracli  an  anama  ann  am  beatha  na  diadhachd 
chum  na  cuibhrionn  d'an  t-sonas  a  th'  air 
neamh  agus  a  ta  buan-mhaireannach. 

B'amhuil  sin  na  firinnean  a  theagaisg  an 
t-Abstol  Pol  ann  an  eisdeachd  gach  neach  d'an 
do  shearmonaich  e. 

Agus  na  firinnean  ceudna  bha  air  an  teagasg 
leis  le  diirachd  nach  fannaicheadh  agus  le 
dichioll  ann  an  ùrnuigh  airson  Tliimoti  agus 
muinntir  eile  ullachadh  mar  shoisgeulaichaibh 
a  ghiùlan  air  a  h-aghaidh  obair  na  ministreil- 
eachd  Chriosduidh.  Air  an  aobhar  sin  a  deir 
e,  osbarr,  "  a  chuala  tu  uam-sa."  Bha  thu  air 
d'  oileanachadh  leamsa  anns  na  teagasgaibh, 
anns  am  bheil  creidimh  feumail  chum  do 
shlàinte  fein.  Agus  air  na  teagasgaibh  sin 
gabhaidh  tusa  cothrom  gu  diadhaidh  's  gu 
h-eudmhor  a  chur  an  ceill  do  d'  cho-pheacaich, 
air  son  slàinte  'n  anamanna. — "Na  briathra 
fallain  a  chual  thu  uam-sa." 

Ach  aris,  agus  an  doigh  ni  's  ro  àraidh,  thoir 
fainear  gu  bheil  '•  na  briathra  fallain "  no 
teasjasfran-an-t-Soisgeil     air    an    ainmeachadh 

an  so  fo  aogas  àraidh:  "samhlaclli  nam  briatliar 
fallain ; "  no  cruth  no  coltas  mar  shamhladh  a 
tha  r'a  bhi  air  a  lionadh  suas,  cumadh  no  foills- 
eacliadh  aithghearr. 

Agus,  mar  sin,  am  feadh  a  tha  ann  an 
teachdaireaclidaibh  foillsichte  air  toil  Dlie  anns 
na  sgriobturaibli  gii  leir,  na  teagasgan  a  tha 
feumail  chum  slàinte,  agus  a  tha  anns  gach 
cùis  creidimh  dhiadhaidh  mar  an  t-ùghdarras 
agus  an  treòraiche  's  àirde  ;  ach  do  na  tecigas- 
gaihh  sin  faodar  gu  mòr-bhuannachd  am  brigh 
gu  h-aithghearr  a  chur  sios.  Giorrachadh,  mar 
sin,  air  fìrinnibh  ro-àraidh  tha  teachd  gu  bhi 
'na  leabhar-seòlaidh  soillear  agus  furasda  gu 
bhi  'comharrachadh  nam  firinnean  sin.  Tha 
e  'tairgsinn,  mar  an  ceudna  culaidh-dhearbhaidh 
gu  bhi  ni  's  luaithe  'cur  gu  deuchainn  barailean 
dhaoine  mu  'n  chreidimh  Chriosduidh.  Tha  e, 
osbarr,  a'  cumail  suas  gu  follaiseach  cuimh- 
neachain  air  beachd-inntinn  trid  am  bi  'n 
saoghal  air  a  dheanamh  fiosrach  ciod  iad  na 
nithean  àraidh  a  bhuineas  do  bheachdaibh 
soisgeulach ;  agus,  cuideachd,  air  taobh  dlieis- 
ciobul  Chriosd,  tha  uaithe  sin  air  a  bhuannachd 
seòl  neo-mhearachdach  air  cur-an-ceill  an 
creidimh.     An  aon  fhacal,  is  i  'chiiis  mu  'm 


blieil  sinn  ag  iomradh,  direacli  a'  ni  sin  ris  an 
abair  sinn,  '' Leabhar-Aidmheil  a  Chreidimh." 

An  t-Abstol  Pol  ('s  tha  e,  's  cosmhuil,  air  a 
thoirt  gu  'r  n-aire  'n  so)  rinn  Timoti  ullachadh 
an  doigh  aithghearr  le  suim  firinnean  an  t- 
Soisgeil,  "samliladh  nam  briathar  fallain  a 
clmala  tu  uam-sa."  Sin  tha  e'  g  àithne  do  n 
t-Soisgeulaich  òg  a  "  cliumail  gu  daingean " — 
aidmheil  shuidhichte  a  dheananih  dh'e,  agus  a 
cliumail  suas  'na  iomlanachd  an  aghaidh  gacli 
culaidh-bhacaidh,  agus  le  dichioll  gun  fhann- 
achadh  ;  agus  na  h-uile  r'a  bin  air  a  dheanamh 
"ann  an  creidimh,  cha  n'  ann  amliàin  ann  an 
eòlas,  cia  air  bhith  cho  Soillear,  air  firinnean 
an  t-Soisgeil,  acli  ann  an  lan-dearbliadh  anama 
aig  am  bheil  faireachadh  air  an  luachmhorachd, 
agus  fiosrachadh  brioghmhor  air  na  bheil  'nan 
run  chum  brosnachaidh  gu'n  cleachdadh  's  ar 
n-aignean  a  thogail  gu  neamh.  Agus,  osbarr, 
tha  6  r'a  bhi  air  a  dheanamh  "  ann  an  gràdh," 
le  dealas  diadhaidh  air  a  chleachdadh  a  thaobli 
an  Fhir-Shaoraidh  agus  le  cùram  suairce  air 
son  slàinte  anamanna  nan  uile  ta  mu  'n  cuairt 
oirnn.  "  Cum  gu  daingean  samhladh  nam 
briathar  fallain  ann  an  creidimh  agus  ann  an 
gràdh  a  tha  ann  an  losa  Criosd." 

Ceadaichibli  dliomli  ur  smaointean  a  shoc- 
racliadh,  car  ùine  ghearr  air  a'  chuis  so  a  thug 
mi  mar  so  gu  'r  n'  aire,  agus  gu  h-àraidli  ami 
an  ratliad  freagairt  a  thoirt  do  dhà  no  tri  do 
cheistibli.     Agus  a  ràdh : — 

Anns  a  cheud  àite, — Ciod  a  th'  aguinn  anns 
an  Tiomnadh  Nuadli  ri  'm  faodar  a  radh  "  an 
samhlad^h  bhriathar  fallain "  «'s  aithghearra 
leis  an  d'  rinneadh  aideachadh  air  creidimli 
slàinteill  Seadli,  mata,  cliaidh  facal  goirid 
mar  sin  a  labhairt  ni  bu  trice  na  aon  uair,  mar 
so — "  Is  tu-sa  Criosd,  Mac  an  De  blieò  " — Mat. 
xvi.  16.  Tha  mi  'creidsinn  gu'r  tu  Criosd,  Mac 
Dhe  a  bha  gu  teachd  chum  an  t-saoghail;  's 
iad  sin  na  briathran  anns  an  d'  rinn  dithis  d'a 
luchd-leanmhuinn  labhairt  ris  an  Fhear-Shao- 
raidh :  Am  feadh  ann  an  cor  eile,  mar  roimh- 
uidheamachadh  air  son  baistidh,  bha  'n  aidmheil 
so  air  a  deanamh. — "Tha  mi  'creidsinn  gur 
h-e  losa,  Mac  Dhe."  Cia  gearr  an  "  Samhladh 
bhriathar  fallain "  so !  Ach  gidheadh  le  uile 
'ghiorrad  bha  gu  leòr  air  aideach  ann  mar 
f  hianuis  air  cùisean  ro  àraidh  creidimh  shlàin- 
teil.  Na  fior  dheisciobuil  ann  a  bhi  g  a 
chleachdadh,  chuir  an  ceill  tre  'n  cainnt,  an 
teagascj  a  ta  feumail  chum  slàinte.     'Nuair  a 

labhair  iacl  niu  "  Mhac  Dhe  "  bha  'n  cainnt  a' 
cur  an  ceill  am  beachdan  a  tliaobh  a  dhiadh- 
achd;  diadhachd  a  's  ro  àirde  'n  Fhir-Shao- 
raidh:  A  bhi  'na  aon  leis  an  Athair,  ionann 
ann  an  cumhachd  's  ann  an  glòir.  'Nuair  a 
chuir  iad  an  ceill  gu'm  b'  E  "  an  Criosd  "  no  an 
t-Aon  ungta,  chreid  iad  gu  'n  robh  E  air 
aithneadh  leis  an  Athair  's  air  a  choisrigeadh 
leis  an  Spiorad  Naomh,  a  clioilionadh,  as  leth 
dhaoine  aineolacli,  peacacli  agus  ceannairceach, 
A  thri  dreuclidan, — mar  am  Eàidh  a  dli'  f  hoill- 
seachadh  a  thoile  diadliaidh  air  son  slàinte ; 
mar  an  Sagairt  a  dlieanamh  reite  air  son 
peacaidh  trid  fola  'iobairte  clioi-lionta  fein ; 
agus  mar  an  Eigh  a  chiosnachadh  nan  aingidh 
's  nan  easumhal  dha  fein;  agus  a  riaghladh 
tliairis  orra  chum  an  sonais  shiorruidh.  Agus, 
mar  an  ceudna,  'nuair  a  dh'  aithriseadh  iad 
ainni  beannaichte  "  losa,"  bha  iad  le  buidh- 
eachas,  ag  aideach  gu'n  robh  e  air  'fhoillseachadh 
(mar  a  tha  'n  t-ainm  "  losa,"  a'  ciallachadh) 
chum  a  shluagh  a  shabhaladh  o'm  peacaibh. — 
Mat.  i.  21. 

Anis,  gu  bhi  'cur  seadli-iomlan  an  t-Soisgeil 
an  ceill.  Creidimh  a  shaoras  an  t-anam,  cainnt 
air  bhith,  'nuair  a  tha  i  mar  so  gu  ceart  air  a 


tabhairt — cha  n'  urrainn  a  bhi  ni  's  soilleire  's 
ni  so-thuigsinne  n'  a'  chainnt  so  a  th'  air  a 
cleachdadh  mar  so  le  Peadar,  agus  le  Marta,  's 
leis  an  iompachan  o  Etiopia,  'nuair  a  tlia  iad 
air  leth  ag  aideach  gu  'm  b'  Esan  "  losa  Criosd, 
Mac  an  De  bbeò,  a  blia  ri  teachd  chum  an 
t-saoghail." 

'San  dara  aite, — Gidheadh,  tha  uaithe  so 
cùis  eile  a'  teachd  san  rath  ad,  Carson  a  thàinig 
e  gu  bhi  feumail  '*  samhladh  bhriathar  fallain  " 
air  bhith  a  bhi  ann  air  leth  o  gach  aideachadh 
aithghearr  soillear  dhiiibh  sin,  seadhar,  mar  a 
dh'  aidichear  iad  uile,  a  thaobh  na  firinne  a 
shaoras  ?  Carson  ?  Mo  thruaighe  !  caoch- 
laidhean  coirbte  baralach — baoth-innleachdan 
inntinne  mu  chùisean  cràbhaidh — agus  truail- 
leadh  mi-chiatach  teagaisg  Chriosduidh  ameasg 
luchd  aidmheil  a  chreidimh,  thòisich  air  iad 
fein  a  thaisbeanadh  gu  ro  thrà  :  Am  feadh — 
'na  dheigh  sin — anns  gach  linn,  agus  air  aghart 
's  a'  ruigheachd  gu'r  linntibh  fein,  tha  fios 
aguinn,  gu  maith,  ciod  na  tuiltean  mhearaclid 
agus  saobh-chreidimh,  agus  coimeasgadh  mill- 
teach  mi-naomh  air  an  fhirinn  fhoillsichte,  a 
shrutli  asteach,  's  a  bhris  mar  mhaoim  air  a 
choilion     earrann    do'n    Eaglais    fhaicsinnich. 

Uabhar  bhuadh-iuntinn  ameasg  cuid, — Ion  gu 
bhi  'm  beul  an  t-sluaigh  ameasg  cuid  eile ; 
rannsachadh  air  dhroch-threòrachadh  asteach 
do  'n  fhirinn  an  so — agus  spiorad  luaineach 
uabhair  an  sud,  thug  asteach  teagasgan  coim- 
heach  chum  fiaradh  agus  sgrios  anamanna. 

Anis,  anns  na  cùisihh  sin,  thachair  gu'm 
b'eigin  riaghailt-shuidhichte  a  thaisbeanadh — 
chum  fianuis  a  thogail  agus  dion.  Bha  fianuis 
ri  'bhi  air  a  toirt  an  aghaidh  mearachd ;  'san 
Fhirinn  bha  ri  'bhi  air  a  dion,  agus  chaidh 
oidhirp  a  thoirt  air  an  da  chuid  a  dheanamh 
le  "  samhladh  bhriathar  fallain "  air  a  mheud- 
achadh  's  air  a  dheanamh  ni's  àraidh  anns  gach 
puing,  los  gu'm  biodh  air  an  coinneachadh  's  air 
cur  'nan  aghaidh  iarrtasan  o  bhriseadh  asteach 
air  na  tha  sinne  a'  meas  mar  Shoisgeul  na 
slàinte.  Cha  n'  urrainn  e'm  feasda  stàth  a 
dheanamh  dhuinn  ann  a  bhi  dion,  (a  reir  ar 
beach d-ne)  oirre  "na  firinne  mar  a  ta  i  ann  an 
losa  "  gu  'm  bi  sinn  'gar  riarachadh  fein  le  bhi 
'g  ràdh  leis  an  aogas  fhoisneach  air  an  èolach 
sinn  a  bhuineas  do  'n  bharail  fhialaidh  so,  mar 
theircar,  gu  'n  "  aontaich  sinn  direach,  leis  na 
bheil  mu  'n  cuairt  oirrn  a  tha  'g  aidmheil  am 
Biobull  a  "habhail  mar  Fhocal  Dhe.     Carson  ? 

Nach  'eil  muinntir  a'  deanamh  aiclmhealan 
creidimli  marsin,  aig  am  bheil  am  barailean  air 
puiiigiLh  cudthromacli  diadhachd  a  tha  tur  's 
calg-dhireach  an  aghaidh  a  clieile?  lad-san,* 
their  sinu  mar  shamladh,  a  tha  'g  aicheadh  teag- 
asg  Diadhachd  an  Fhir-shaoraidh,  agus  muinntir 
fo  aimnibh  eile  a  ni  connsachadh  mu  theagasg 
slàinte  tre  ghras,  tre  ghras  uile-bhuadhar  saor 
agus  saibhir;  agus  iadsan,  os  barr,  a  ghabhas 
ris  agus  a  ni  'm  bunait  d'a  ghras  an  t-Soisgeil, 
ach  a  tha  'ga  dheanamh  sin  'na  lethid  d'a  dhòigh 
's  a  dh'aomas  gu  bhi  'lagachadh  ar  ceanglaichean 
dleasnais,  sa  tha,  areir  coslais,  a'  cur  Lagh  na' 
Modhannan  an  nèo-bhrìgh  's  air  chùl — c'arson  ? 
nach  'eil  iadsan  agus  mòran  eile,  le'n  caochla 
sgàilean  mhearachd,  gu  deas  a'  seasamh  amach 
a  chur  an  ceill  gu  bheil  iad  a'  creidsinn  gur  h-e 
'm  Biobull  facal  Dhe  ?  Cia  cho  soillear  a  ta  e, 
mata,  gu'r  mealladh  's  tur  chulaidh-mhagaidh  an 
samhladh  aontachaidh  air  a  lethid  so  do  steigh 
aidichte ;  agus  nam  biodh  iadsan  a  tha  'g  aid- 
each  f  hirinnean  soisgeulach  mar  is  trie  a  their- 
ear  riutha,  'g  an  riarachadh  f  hein  leis  an  t-seirc 
a°tha  iad  am  beachd  a  th  'ann  san  aontachadh 
so,  gu  feum  iad,  air  dhoibh  smuaineachadh  gu 
*  Socinians  or  Unitarians, 

stolda,  fhaireacliadh  's  aideach  gu  bheil  i  ni  's 
measa  na  diomhain,  eadhon  peacach.  Agus 
uaithe  so,  cha  n  urrainn  sinn  gun  fhaireacli- 
duinn  nacli  comasacli  cur-an-aghaidh  gu  feum 
sinn  "  Aidmhei]  Creidimh  "  a  bhi  aguinu,  chum 
's  'nar  leantuinn  ri  "  samliladh  nam  briathar 
fallain "  mar  a  tlia  iad  areir  ar  beachdan  mu'n 
Sgriobtur,  gu  faod  sinn  ar  fianuis  aonsgenlach  a 
thogail  an  aghaidh  mhearachd,  gu  feuchamaid 
ri  stad  a  chur  air  cinntinn  shaobh-theagasg, 
agus  gu'n  tugamaid  do  na  li-uile  a  tha  'g  altrum 
nan  ceart  bheachd  a  tli'  aguinn  f  hein  cothrom 
air  aontachadh  leinn  ann  an  co-chomunn  bara- 
lach  agus  gràidh,  air  na  mor-theagasgaibh  ro- 
àraidh,  na  firinne  a  ta  chum  slàinte. 

San  treas  àite — Gidheadh,  tha  fliathast  r'a 
thoirt  fainear  a'  chùis  ro  chudthromach,  a  thaobh 
a'  cheart  aite  sÌ7i  bu  choir  a  thoirt  do  "  Leabhar- 
aidmheil-creidimh "  a  th'  air  a  chur  amach  le 
eòlas  agus  le  uidheamachadh  dhaoine  ? 

Anis  ann  a  bhi  freagairt  na  ceiste  so,  tha 
aguinn  r'a  bharalachadh  's  r'a  ghabhail  mar  ni 
cinnteach,  gu  'n  d'  thug  "  Leabhar-aidmheil  a' 
Chreidimh  "  air  a  tharruing  asuas  mar  "  Shamh- 
ladh  bhriathar  fallain"  r'a  cheile  gu  soillear 
teagasgan   firinn   an  t-Soisgeil,   'siad  uile   air 

an  aonaclli  mar  a'  meadhon-còdhalachaidh  anns 
a  chùis  òirdheire  sin  "  Crìosd  air  a  clieus- 
adh."  Ach  ged  tha  so  air  'aideach,  tha  sibh  air 
a  slion  sin  air  ur  n-aslachadh  gu  bhi  'cumail 
'nur  cuimhne  nithean  araidh  mar  a  leanas  : — 

Cuimhnichibh  nach  'eil  "  Leabhar-aidmheil 
Creidimh  "  air  bliith  am  feasd  r'a  bhi  air  a  chnr 
an  àite'  Bhìobuill :  Is  ann,  air  an  laimh  eile  a 
tha  e  f  hein  r'a  uile  iighdarras  a  tharruing  o  'n 
Bhiobull.  Aris  cha  n'  eil  Leabhar-aidmheil 
Creidimh  am  feas^d  ri'r  leughadh  làthaìl  air  a' 
Bhiobull  a  chur  air  chììl.  Ni  h-eadh,  ach,  air 
an  laimh  eile,  am  feadh  a  tha  sibh  a'  cur  deuch- 
ainn  air  "samhladh  bhriathar,"  's  a'  faighinn 
amach  'fhallaineachd  le  dearbhadh  firinn  Bio- 
buill,  tha  sibh  daonnan  r'a  ghabhail  's  r'a 
chleachdadh  direach  mar  Leabhar-sèolaidh  chum 
a  Bhiobuill  fhein,  's  mar  thrèoraiche  chum 
rannsachaidh  agus  tuigsinn  ni's  coilionta  air  na 
sgriobturaibh. 

Gidheadh,  anis,  annta  sin  agus  ann  am  beach- 
daibh  eile,  cia  buannachdail  airson  chrioch 
spioradail  agus  dheagh-bheus  a  ta  "samhladh 
bhriathar  fallain"  air  teachd  gu  bhi.  Tha 
e  sa'  cheud  thoiseach,  gu  riochdail,  ag  innse  ciod 
an  seadh  sam  bheil  an  Eadais  do   'm  buin 

sinn  a'  tuigsinn  nan  Sgriobtiir.  Tha  e  san 
atli  àite  a'  toirt  chairdean  firinne  an  t-Soisgeil 
gu  bhi  'cumail  asuas  bann-aonaiclh  a  tha  chum 
comhfhurtachd  agus  fòghluim.  Tha  e  mar  an 
ceudna  chum  an  eòlas  agus  an  creidimh  a  chra- 
obh-sgaoileadh,  leis  an  taisbeanadh  f  hollaiseach 
air  am  beachdaibh  a  tha  mar  so  air  a  dhealbh. 

Osbarr,  tha  e  chum  buannachd  ann  a  bhi 
dion  nan  teagasg  roighnichte  's  ris  am  bheilear 
air  gabliail,  an  aghaidh  ghluasad  coimheach 
gu  caochla  bheachd.  Tha  e  'diol  mar  an  ceudna 
a  chuideachaidh  a's  cumhachdaiche  chum  fògh- 
luim  a'  Bhiobuill  leis  an  uidheam  riaghailteach 
amis  am  bheil  e  'cur  firinnean  a'  Bhiobuill. 
A  thuillidh  air  sin  tha  e  'deanamh  Eaglais. 
Chriosduidh  comasach  air  aon  d'  a  dleasnasaibh 
soillear  a  choiliònadh.  Oir  am  feadh  a  tha 
gach  aon  bhall  do  cho-chomunn  crabhach  fo 
fhiachaibh,  air  a  shon  fhein,  losa  Criosd  'aid- 
each  be  bhi  'fritheadladh  òrduighean  an  t-Sois- 
geil,  agus  le  bhi  cumadh  am  beatha  'nan  uile 
ghiùlan  ri  riaghailt  an  t-Soisgeil, — mar  sin  tha 
Eaglais  Chriosd  'na  cor  aonaichte  ceart  cho  mòr 
fo  fhiachaibh  a  dillseachd  do  'n  "  flnrinn  mar 
a  ta  i  ann  an  Criosd  "  a  chur  an  ceill.  Mar  so 
tha  'n  Eaglais  ri  'bhi  'na  fianuis  air  thalamh  air 

taobh  a  Cinn  ghlormhoir  air  neamh ;  agus  air 
dhi  bin  "'na  post  na  firinne  "  (1  Tim.  iii.  15), 
mar  a  ta  'n  t-Abstol  ag  radh,  tha  i  a'  cumail 
amach,  o  ni  aig  am  blieil  Samhladli  eigin  ri 
reachd  follaiseach,  teagasg  na  slàìnte  tre  fhuil 
reite  'n  Fhir — shaoraidh  a's  "Dia  foillsichte 
san  fheòil." — 1  Tim.  iii.  IG. 

Anis,  mo  chairdean,  ionmhuinn,  ceadaichibh 
dhomh  gu  sònruichte  air  an  la  so  am  feadh  a  tha 
sibli  o'r  maoin  a'  cuideachadli  le  innleachdaibli 
luachXmÒr  na  h-Eaglaise,  ceadaichibh  dhomh 
gu  sònruichte  an  t-aobhar-brosnachaidh  so  eile 
a  chur  na  'r  cuimhne  chum  a  bhl  'g  adharta- 
chadh  a  cùisean  gu  leir,  gu'r  a  h-Eaglais  1  aig 
am  bheil  creud  shoisgeulach.  Buidlieachas  do 
Dhia  nach  'eil  a  "  samhladh  bhriathar  fallain  " 
fhathast  air  a  shniomh  uaibh.  Tha  thathast 
air  fhagail  agaibh,  fo  ùghdarras,  a  Leabhar- 
aidmheil  creidimh  's  a  leabhraichean  cheist,  air 
nach  comasach  sibh  am  feasd  gu  leòr  d'a  mheas 
a  chur,  no  fhòghlum  le  stòldachd  gu  leòir  le 
dlchioU  le  ullachadh  's  le  ùrnuigh.  Bha  iad  sin 
air  an  cur  r'a  cheile  's  air  an  cur  amach  le 
daoinibh  (cia  air  bith  cho  taireil  's  a  labhrar 
umpa  sna  laithibh  so)  a  bha  gu  h-araidh  air  an 
ullachadh  le  Ceann  na  h-Eaglaise  air  son  na 

li-oibre  a  thug  e  clhoibh  r'a  dheanamli.  Seaclh. 
Bha  iad  clia  n'  e  'mhain  'nan  daoinibh  aig  an 
robh  fògiilum  doniliain  acli  mar  an  ceudfia  nan 
daonibh  a  chleachd  ùrnuigh ;  a  blia  teachd  beò 
an  dlùthas  air  Dia ;  agus  a  bha,  le  'n  rannsach- 
adh,  cumhachdach  anns  na  Sgriobturaibh. 

Agus  uaithe  sin,  trid  an  eòlas  faireachaidh 
fein  air  an  Ehocal,  cia  cho  pailt  's  a  tharruing 
iad  0  'n  ionmhas  neamhuidh  sin  na  meadhonan 
airson  dearbhaidh  agus  soillearachaidh !  A 
tliuillidh  air  sin,  ciod  an  t-saibhireachd  's  an 
f  haicill  àraidh,  leis  an  do  chruinnich  iad  saibh- 
reas  a  Bhiobuill  ann  an  duilleagaibh  Leabhair- 
aidmheil  a'  Chreidimh  's  leabhraichean  nan 
ceist,  agus  sin  gu  leir,  chum  gu  'm  builichte 
oirbhse,  le  bhi  coimeas  an  dara  ceann-teagaisg 
ri  ceann-teagaisg  eile,  an  riaghailt  a's  f  hearr  chum 
ur  n-imcheistean  a  reiteach,  ur  n-eòlas  a  chur 
am  meud  ann  an  nithibh  naomha—  ur  creidimh 
a  neartachadh,  's  a  chum  glanaidh  ur  cridhe. 

Seallam  anis  gu  ro  àraidh  ri  "  Leabhar  aith- 
ghearr  nan  ceist " — a  tha  'na  ghiorrachadh  air 
Eiaghailtean  teagaisg  eile  Eaglais  na  h-Alba 
— "  Samhladh  bhriatliar  fallain,"  a  tha  iongan- 
tach — brigh  choilionta  na  firinne  a  ta  chum 
slainte.      An    leabhar-laimhe    luachmhor    sin, 


17 

araon  chum  teagaisg  's  cleachdaidh,  tha  'tòis- 
eachadh  le  bhi  'nochdadh  "  crioch  àraidh  "  bith 
dhaoine, — glòrachadh  's  mealltuinn  an  De  mbòir. 
Tha  e  'nochdadh  nan  sgriobtur  aris,  mar  an  aon 
riaghailt  leis  an  treòraichear  sibh  chum  a'  chrioch 
luachmhor  so  a  choilionadh.  Tha  e  sin  a'  dol 
air  aghaidh  a  nochdadh  cliu-f  heart  Dhe-an-t- 
Athair,  a'  Mac  's  an  Spiorad  Naomh ;  's  a  chur 
'nar,  cuimhne  oibre  a'  chruthachaidh  's  an 
f  hreasdail  's  a  chur  an  ceill  ceud  chor  an  duine 
— a  thuiteam  o  neo-chiontas,  agus  toradh  truagh 
a'  cheud  sheachrain.  An  sin  tha  e  a'  comharach- 
adh  amach  tròcair  taghaidh  shiorruidh  chum 
peacaich  a  thearnadh,  tha  e  'cur  an  ceill,  chum 
an  run  gràsmhor  sin  a  choilionadh,  pearsa  dhi- 
omhair  an  Eadar-niheadhonair,  a's  Dia  's  a's 
Duine,  agus  a  thri  dreuchdan  Faidh,  Sagairt 
agus  Pàgh  a  th'  air  an  cur  an  gniomh  leis  'na 
staid  irisleachaidh  agus  àrdachaidh.  Tlia  e, 
osbarr,  ag  innse  mu  obair  bheannaichte  'n 
Spioraid  ISTaoimh,  ann  a  blii  'co-chur  ri  creidmh- 
ich  shochairean  na  saorsa — socliairean  a  th'  air 
am  faotuinn  sa  bheatha  so,  aig  a'  bhàs  agas  aig 
an  aiseiridh.  An  deigh  sin  tha  e  'tighinn  amach 
le  beachd  seadhar  air  na  dleasnasaibh  a  tha 
taingealachd  air  son  na  saorsa  agus  gràdh  do'n 

Fhear-shaoraidh  ag  earalacliadh  air  iir  dicliioll 
dileas  agus  dùrachdach.  Na  dleasnais  sin  tha 
air  an  cur  far  comliair  air  an  cur  ann  an  uidh- 
eam  's  air  an  àithne  tre  nihineachadh  air  na 
deicli  àithntibh,  a's  drùightiche  ged  tha  e  gearr, 
a  ghabhas  toirt  seachad.  Cia  drùighteach 
sòlaimte  an  leasan  a  tha  mar  so  air  a  theagasg  a 
thaobh  gu  bheil  lagh  na'  modhanna  mar  fhiach- 
aibh  oirnn !  An  àite  'lasachadh,  tha  iobairt- 
reite  'n  Fhir-shaoraidh  ga  cheangal  dà-fhillte 
oirbh  chum  riaghailt  beatha.  Ur  n-uile  pheac- 
anna  an  aghaidh  an  lagha  sin  tha  thu  'guidhe 
's  ag  altrum  dòchais  gu  'm  bi  air  a'  mathadh  trid 
fuil  na  h-Iobairte  Moire,  's  air  an  adhlacadh  gu 
siorruidh  a  cuimhne,  mar  gu  'm  b'ann  an  uaigh 
losa.  Ach  lagh  na'  modhanna  an  aghaidh  an 
do  pheacaich  thusa — an  lagh  sin  tha  thu  ro 
chinnteach  cha  deachaidh  adhlacadh  an  sin. 
Tha  'n  lagh  sin  do  ghnà  "  beò  agus  cumhachd- 
ach,  agus  ni  's  geire  na  claidheamh  da  f  haobhair 
air  bith  'na  bhreitheamh  air  smuaintibh  agus 
rimtibh  a  'chridhe,"  Eabh.  iv.  12.  Agus  air  dha 
bhi  'na  f  hior  lagh  naomhachd  shiorruidh,  a  rinn 
losa  le  'bhàs  mar  eiric  "  ardachadh  's  a  dheanamh 
urramach,"  nach  'eil  sibh  r'a  bhi  faireachduinn 
gun  stad  a  thagradh  air  ur  n-iimhlachd ;  agus 

nacli  'eil  sibh  r'a  bhi'  stiigh  's  ri  ùrnnigli  gu  'm 
biodh  na  cleich  àithntean  air  an  sgriobhadh  air 
ur  cridheachaibh  's  air  an  ath-sgriobhadli  troimh 
na  li-uile  "  lide  agus  punc."  Mat.  v.  8. — dh'e 
'n  ur  beatha  ? 

Ach  an  deigh  nam  beachd  sin  a  thaobli  na 
bheil  mar  f  hiachaibh  oirnn  a  thaobli  bheus,  tha 
Leabhar-nan-ceist  a'  cur  'n  ur  cuimhne  gu  ro 
àraidh  neo-diomas  an  duine  anns  a  bheatha  so 
na  h-àithntean  a  choimliead  gu  b-iomlan ;  agus 
an  sin  a'  cumail-amach  uamliaraclid  agus  toradli 
truagli  a'  pheacaidh,  tha  e  'leigeil  ris,  aig  a' 
cheart  am  na  slighe  gu  dol  as  o  'n  fheirg  a 
thoill  sinn,  trid  an  Tighearn  losa  Criosd  a 
chum  am  bheil  peacaich  gu  grad,  le  creidimh 
's  le  aithreachas  ri  iad  fein  a  thoirt  as.  Agus, 
fadheoigh,  tha  air  a  chur  fa  'r  comhair  soillear- 
aphadh  air  meadhona  nan  gràs — Am  Focal,  na 
Sàcramaidean  agus  ùrnuigh — agus  iad  sin  gu 
leir  air  an  toirt  amach  le  aon — f  hillteachd  's  le 
cumhachd  chum  cleachdaidh,  gu  bhi  air  an 
deanamh  foghainteach,  trid  an  Spioraid  Naoimh, 
chum  slàinte  chreidmheach. 

Anis,  aig  na  cùisibh  sin,  agus  leò-san  ciìisean 
araidh  eile  a  bhuineas  do  innleachd  an  t-Soisgeil, 
tha  'n  àiteachan  dligheach  fein  anns  an  "  t-samh- 

ladh  bhriathar  fallain  "  so  a  tha  clio  luaclimhor, 
's  a  th'air  a  thairgsinn  ann  an  doigh  cho  gearr 
acli  cho  soillear,  agus  clio  snasmhor  air  a  chur 
an  uidheam,  gus  am  blieil  ceist  an  deigli  ceiste, 
gacli  aon  a'  fas  gu  nàdurra  as  an  aon  eile,  a'  d' 
tlireòrachadh  aig  a  cheann-criche  gu  bhi  gabliail 
leabhar-làimhe  leasan  diadhaidh,  coilionta  air 
son  aimsire  agus  air  son  na  siorruidheachd. 

Ann  an  co-dhùnadh,  their  mi,  osbarr,  gu  'n  do 
ghlacadh  learn  an  cothrom  so  le  diirachd;  an 
cothrom  sin  air  am  bheil  sibhse  'nochadh  ur 
disleachd  do  Eaglais  na  h-Alba,  le  bhi  le'r 
maoin  a'  deanamh  taice  r'a  h-Innleachd  òirdheirc 
air  son  an  Soisgeul  a  chraobh-sgaoileadh  ann  an 
ionadaibh  uireasbhuidheach  ar  dùthcha ;  an 
cothrom  so,  a  ta  mi  'g  radh  chaidh,  gu  diirachd- 
ach,  a  ghlacadh  leam  chum  thathast  a  sparradh 
air  ur  n-aire  ghraidh  's  air  ur  sior  ghabhaltas, 
"a'  samhladh  bhriathar  fallain  sin"  Leabhar- 
aidmheil-a'  chreidimh  agus  Leabhraichean  nan 
ceist,  a  tha  air  an  daingneachadh  chum  gnath- 
achaidh  agus  treòrachaidh  shlàinteil ;  agus  ann 
a  bhi  'n  seilbh  orra  's  airidh-ar  n-Eaglais  air  a  bhi 
air  a  cumail  suas  's  air  a  cur  am  farsuingeachd. 
Mo  thruaighe !  gun  teagamh  tha  guthanna  anis  air 
an  cluinntinn  mu  'n  cuairt  oirnn,  a  tha  dùrdan 

an  dòigli  so-tlmigsinn  no  tre  shanusaibh  diomhair 
phone  mi-thoileachaidh  agus  eadhon  dimeis 
oscionn  a  Eiaghailtean-teagaisg-agus  ciiideachd 
phone  tiolpaidh  bhig  air  na  daoinibh  urramach 
a  ehuir  r'a  eheile  iad,  ion 's  gii  dimeas  a  dheanamh 
air  buadhan  inntinn  agus  ionnsachaidh  nan  dao- 
ine  a  rinn  an  tarruing  amaeh.  Na  cùisean  sin, 
tha  anis,  ma  's  f  hior,  air  fas  sean,  Tha  annta  mar 
gu'm  b'ann  gne  ehuibhriehean  !  Feiimaidh  iad  a 
bhi  air  an  gearradh  o  eheile,  ehum  's  naeh  grabadh 
iad  ni  's  f  haide  siubhal  saor-smuaineaehaidh ! 

Is  amhuil  sin  eomharan  eianail  ar  n-aimsirean : 
agus  air  an  aobhar  sin  ceadaiehibh  dhomh  aslueh- 
adh  oirbh  tarruing  ni  's  dlùithe  's  ni's  dliiithe 
ann  an  eomunn  r'a  eheile  ehum  "  eul-taiee  firinn 
an  t-Soisgeil ; "  agus  oseionn  na  h-uile,  chum 
iirnuigh  ri  Dia  Shioin ;  ag  asluehadh  air  gu  'n 
"  eireadh  e  's  gu  'n  deanadh  E  troeair,"  Salm.  eii. 
13.  Gu'n  eumadh  E  tearuinte  's  gun  truailleadh 
na  soehairean  sin  a  thainig  anuas  thugainn  mar 
dhileab  's  gu  'n  euireadh  E  urram  òirnne  le  bhi 
'g  ar  deanamh  'n  ar  eulaidh-ehuideaehaidh  air  a 
bhi  'eur  a  dh'  ionnsuidh  na  h-aiteim  a  thig  'nar 
deigh  "  samhladh  nam  briathar  fallain  "  a  f  huair 
sinn, — "  Cum  gu  daingean  samhladh  nam  bri- 
athar fallain." 

Guidheam  oirbh,  "  cumaibh  gu  daingean  e  ami 
an  creidimh,"  a'  crochadh  air  firinnibh  an  t- 
Soisgeil  air  am  bheil  e  'toirt  fianuise,  le  làn- 
dearbhadh  gu  'r  h-iad  teagasgan  iir  slainte  iad 
a'  cleachdadh  ur  n-inntinn  's  ur  cridhe  orra, 
agus  a'  coilionadh  gn  làthail  an  rùintean  a 
thaobh  cleachdaidh. 

Guidheam  oirbh,  "  cumaibh  gu  daingean  e 
ann  an  gradh ;  ann  an  gradh  do  losa  Criosd  a's 
e'  "  cusbair  ro-araid  mu  'm  bheil  e  'toirt  fianuis, 
agus  a  ghlòir-san  is  e  a  riin  f  hoillseacliadh  ;  agus 
ann  an  gradh  air  son  nam  bràithrean,  gu  caom- 
hail  ag  iarraidh  na  h-uile  a  ta  mu  'n  cuairt  oirnn 
gu  bhi  'sireadh  an  Fhir-shaoraidh  agus  gu  bhi 
compairteachadh  d'a  shlainte. 

Gaidheam  oirbh,  "cumaibh  gu  daingean  e" 
ann  an  riin  's  ann  an  cleachdadh  beatha  dhiadh- 
aidh,  a'sireadh  's  a'  geilleachduinn  Spiorad  nan 
gras,  chum  gu  striochdadh  E  sibh  gu  buileach 
do  'n  "  Tighearn  a's  E  ur  f  ireantachd  agus  ur 
neart." 

Guidheam  oirbh,  "  cumaibh  gu  daingean  e  " 
ann  an  cleachdadh  bunailteach  ùrnuigh  agus 
faire,  chum  's  gu  'm  biodh  uil-fhoghainteachd 
Chriosd  'n  a  dhidean  an  aghaidh  mearachd 
agus  cùl-sleamhnachaidh  pheacaich,  agus  chum 

le  sin  gii  'm  bi  sibh  air  ur  neartachadh  ann  an 
aghaidh  chlisgeadh  o  dhroch  bhuaireannaibh, 
gu  'm  si  sibh  "  a'  toirt  tuillidh  agus  buaidh  trid 
Chriosd  a  ghràdhaich  sibh."     Kom.  viii.  37. 

Seadh  !  Mo  chàirdean  gràdhach  !  "  Cumaibh 
gu  daingean  an  samhladh  bhriathar  fallain  so.' 
A  pharanndan  !  cumaibh  e,  agus  cleachdaibh  gu 
dichiollach  's  le  ùrnuigh  e  'n  ur  teaghlaichibh. 
A  luchd-teagaisg !  cumaibh  e  agus  cleachdaibh 
gu  dichiollach  's  le  iirnuigh  e  'n  ur  sgoiltibh. 
Oigridh  luachmhor  a  choi-thionail !  mu'  m 
bheil  solas  orm  gu  'r  fiosrach  mi  gu  bheil  e 
aguibh  o'm  cheasnachadh  oirbh  gach  bliadhna, 
cumaibh-se  'n  ur  cuimhne  e  agus  iarraibh  a  bhi 
air  an  athailteachadh  air  ur  cridheachaibh  f  irin- 
nean  an  t-Soisgeil  a  tha  cho  saibhir  's  cho  soillear 
air  an  teagasg  ann. 

Earbam  uile  sibh  ris  an  Ti  sin  a  tha  comasach 
air  bhur  gleidheadh  o  thuisleadh  agus  bhur  cur 
gu  neò-lochdach  an  lathair  a  ghlòire  le  h- 
aoibhneas  ro  mhòr."     Amen.  lud.  24. 

